  Майя Бывальцева Глазкарысь В. Г. Короленко нимо пединститутын куинетӥ курсын дышетскись Егор Кирьянов студентъёслэн усьтэм калыккуспо интернет-олимпиадаязы «Информатика» ӧрын бронза медаль утӥз. Со сярысь Удмуртиысь дышетонъя но тодосъя министерстволэн пресс-службаез ивортэ. Студентъёслэн интернет-олимпиадаоссы 16 тодметъёсъя ортчо. Быръён люкетэз вылӥ дышетсконниосын куарусёнэ кутскиз. Кыкетӥез, йылпумъян люкетэз федерал округъёсын онлайн амалэн радъяськиз. Информатикая олимпиадалэн йылпумъян люкетаз Россиысь но мукет кунъёсысь вылӥ дышетсконниосысь 600-лэсь трос студентъёс пыриськизы Тодэ вайытом, азьвылгес Глазкарысь дышетӥсьёсты дасянъя институтысь педагогикая но чеберлыкъя дышетонъя факультетын куинетӥ курсын дышетскись Ольга Сандер студентъёслэн тодосъя но дышетонъя «Педагог ХХI века» огъяросси вожвылъяськоназы вормиз.  Тегъёс: Дышетон Олимпиада студентъёс Удмуртия Глазкар ГГПИ  